polyglot-tagger/wikipedia-language-snippets-filtered huggingface dataset:
ಪಿಯಾನೋ ತರಹದ ಆದರೆ ಅದಕ್ಕಿಂತ ಕಡಿಮೆ ಗಾತ್ರ ಮತ್ತು ತೂಕವನ್ನು ಹೊಂದಿರುವಂತಹ ವಾದ್ಯವನ್ನು ಕಂಡುಹಿಡಿಯುವುದರಲ್ಲೇ ಶ್ರಮವೆಲ್ಲ ವ್ಯರ್ಥವಾಯಿತು. ಎಲೆಕ್ಟ್ರಿಕ್ ಪಿಯಾನೋ ಮತ್ತು ಎಲೆಕ್ಟ್ರಾನಿಕ್ ಪಿಯಾನೋ ಮೊದಲು ಮಾಡಿದ್ದಂತಹ ಪ್ರಯತ್ನಗಳಾಗಿದ್ದು, ಉಪಯುಕ್ತ ವಾದ್ಯಗಳಾಗಿದ್ದರು ಅವುಗಳು ಮನಗಾಣಿಸುವಂತೆ ಪಿಯಾನೋವಿನ ಸ್ವರ ನುಡಿಯುವ ಕಾಲವನ್ನು ಪುನರುತ್ಪಾದಿಸುವುದರಲ್ಲಿ ಯಶಸ್ವಿಯಾಗಲಿಲ್ಲ. ಎಲೆಕ್ಟ್ರಿಕ್ ಮತ್ತು ಎಲೆಕ್ಟ್ರಾನಿಕ್ ಆರ್ಗನ್ಸ್ ಗಳನ್ನು ಒಂದೇ ಕಾಲದಲ್ಲಿ ಕಂಡುಹಿಡಿಯಲಾಯಿತು.
ಕೀಬೋರ್ಡ್ ವಾದ್ಯ ವೆಂಬುದು ಸಂಗೀತದ ಕೀಬೋರ್ಡ್ ಅನ್ನು ಬಳಸಿಕೊಂಡು ಯಾವುದೇ ಸಂಗೀತವಾದ್ಯವನ್ನು ನುಡಿಸುವುಂತಹದ್ದಾಗಿದೆ. ಇದರಲ್ಲಿ ಅತ್ಯಂತ ಸಾಮಾನ್ಯವಾದುದ್ದೆಂದರೆ ಪಿಯಾನೋ. ಕೀಬೋರ್ಡ್ ವಾದ್ಯವನ್ನು ಹೆಚ್ಚಾಗಿ ಬಳಸುವಂತಹ ಇತರೆ ವಾದ್ಯಗಳು ವಿವಿಧ ರೀತಿಯ ವಾದ್ಯಗಳನ್ನು ಮತ್ತು ಇತರೇ ಯಾಂತ್ರಿಕ, ವಿದ್ಯುದ್ಯಾಂತ್ರಿಕ ಮತ್ತು ಎಲೆಕ್ಟ್ರಾನಿಕ್ ವಾದ್ಯಗಳನ್ನು ಒಳಗೊಂಡಿವೆ. ಸಾಮಾನ್ಯ ಭಾಷೆಯಲ್ಲಿ ಇದನ್ನು ವಿಶೇಷವಾಗಿ ಕೀಬೋರ್ಡ್-ಶೈಲಿಯ ಸಂಯೋಜಕ ವಾದ್ಯಗಳನ್ನು ಸೂಚಿಸಲು ಬಳಸಲಾಗುತ್ತದೆ.
1960 ರಲ್ಲಿ ಸಂಯೋಜಕ ವಾದ್ಯಗಳ ಪ್ರಮುಖ ಅಭಿವೃದ್ಧಿ ನಡೆಯಿತ್ತಲ್ಲದೇ ,ಇದು ಈಗಲೂ ಮುಂದುವರೆಯುತ್ತಲಿದೆ. ಹಿಂದೆ ಇದ್ದಂತಹ ಅತ್ಯಂತ ಉತ್ತಮ ಸಂಯೋಜಕ ವಾದ್ಯ ವೆಂದರೆ ಮೂಗ್ ಸಂಯೋಜಕ ವಾದ್ಯವಾಗಿದೆ. ಇದು ಸದೃಶಿ ವಿದ್ಯುನ್ಮಂಡಲವನ್ನು ಬಳಸುತ್ತದೆ. ಸರಿಯಾದ ಸಮಯದಲ್ಲಿ ನಿಜವಾದ ಪಿಯಾನೋ ಮಾದರಿಗಳನ್ನು ಬಳಸುವಂತಹ ಡಿಜಿಟಲ್ ಸಿಂತಿಸಿಸ್ ಸಾಮಾನ್ಯವಾಗಿದೆ.
ಪಿಯಾನೋ ಕೀಲುಗಳನ್ನು ಸಹಜವಾದ ವಸ್ತುಗಳಿಂದ ಮಾಡಲಾಗಿತ್ತು. ಬಿಳಿಯ ಸ್ಪರ್ಶಕಗಳನ್ನು ದಂತದಿಂದ, ಕರಿಮರದ ಕಪ್ಪಿನಿಂದ ಮಾಡಲಾಗುತ್ತಿತ್ತು.ಆದರೆ ಈಗ ಪ್ಲ್ಯಾಸ್ಟಿಕ್ ನಂತಹ ಕೃತಕವಸ್ತುಗಳನ್ನು ಮರದ ಕೀಲುಗಳನ್ನು ಮುಚ್ಚಲು ಬಳಸಲಾಗುತ್ತದೆ. ಈಗ ಓಕ್ , ವಾಲ್ ನಟ್ , ಮತ್ತು ಮೃದು ಮರಗಳಂತಹ ಅಗ್ಗದ ವಸ್ತುಗಳನ್ನು ಬಳಸಲಾಗುತ್ತದೆ.
ಕೀಬೋರ್ಡ್ ವಾದ್ಯಗಳನ್ನು 20 ನೇ ಶತಮಾನದಲ್ಲಿ ಇನ್ನಷ್ಟು ಅಭಿವೃದ್ಧಿಪಡಿಸಲಾಯಿತು. ಒನ್ ಡೆಸ್ ಮಾರ್ಟೆಂಟೋ ನಂತಹ ಮೊದಲಿನ ವಿದ್ಯುದ್ಯಾಂತ್ರಿಕ ವಾದ್ಯಗಳು ಶತಮಾನದ ಪೂರ್ವಾರ್ಧದಲ್ಲಿ ಕಾಣಿಸಿಕೊಂಡವು.
ಏಕ-ದಿನ ಪಂದ್ಯಗಳಿಗಾಗಿ ಇಂಗ್ಲೆಂಡ್ ಪ್ರವಾಸ ತಂಡ, ಹಾಗು ಚ್ಯಾಂಪಿಯನ್ಸ್ ಟ್ರೋಫಿಗಾಗಿ ಆಯ್ಕೆ ಮಾಡಲಾದ ತಂಡ ಎರಡರಲ್ಲೂ ಇವರು ಆಯ್ಕೆಯಾದರು, ವೈಟ್ ಒಬ್ಬ ಬ್ಯಾಟ್ಸ್‌ಮನ್ ಆಗಿ ತಂಡದಲ್ಲಿ ಸ್ಥಾನ ಪಡೆದರು. ಇಂಗ್ಲೆಂಡ್ ನಲ್ಲಿ ಮಳೆ ಅಡ್ಡಿಪಡಿಸಿದ ಟ್ವೆಂಟಿ೨೦ ಪಂದ್ಯದಲ್ಲಿ, ೫೫ ರನ್ ಗಳನ್ನು ಗಳಿಸುವ ಮೂಲಕ ಟ್ವೆಂಟಿ೨೦ ಅಂತರರಾಷ್ಟ್ರೀಯ ಪಂದ್ಯದಲ್ಲಿ ತಮ್ಮ ಉತ್ತಮ ಪ್ರದರ್ಶನ ನೀಡಿದರು, ಹಾಗು ಎರಡು-ಪೇಸ್ಡ್ ಪಿಚ್ ನ ಕಳಪೆ ಪರಿಸ್ಥಿತಿಯನ್ನು ಸಮರ್ಥವಾಗಿ ನಿರ್ವಹಿಸಿದ ಏಕೈಕ ಆಟಗಾರ. ಸರಣಿಯಲ್ಲಿ, ಪಾಂಟಿಂಗ್ ರ ಅನುಪಸ್ಥಿತಿಯಲ್ಲಿ ವೈಟ್ ಮೂರನೇ ಸ್ಥಾನಕ್ಕೇರಿದರು, ಹಾಗು ಮೂರನೇ ಪಂದ್ಯದಲ್ಲಿ ಮೊದಲ ಅಂತರರಾಷ್ಟ್ರೀಯ ಶತಕ ಬಾರಿಸುವ ಮೊದಲು ಎರಡು ಪಂದ್ಯಗಳಲ್ಲಿ ಕ್ರಮವಾಗಿ ೫೩ ಹಾಗು ೪೨ ರನ್ ಗಳನ್ನು ಗಳಿಸಿದರು. ಅವರು ಕಡೆ ಪಂದ್ಯದಲ್ಲಿ ಗಳಿಸಿದ ೧೦೫ ಬಾಲುಗಳಿಗೆ ೧೨೪ ರನ್ ಗಳು ಅವರಿಗೆ ಪಂದ್ಯ ಪುರುಷೋತ್ತಮ ಪ್ರಶಸ್ತಿಯನ್ನು ಗಳಿಸಿಕೊಟ್ಟಿತು,ತಂಡಕ್ಕೆ ಪಾಂಟಿಂಗ್ ಹಿಂದಿರುಗಿದ ನಂತರ ಅವರ ಬ್ಯಾಟಿಂಗ್ ಕ್ರಮಾಂಕವು ಕುಸಿಯಿತು. ಅವರು ಸರಣಿಯ ಉಳಿದ ನಾಲ್ಕು ಪಂದ್ಯಗಳನ್ನು ಆಡಿದರಾದರೂ, ಆರನೇ ಕ್ರಮಾಂಕದಲ್ಲಿ ಬ್ಯಾಟಿಂಗ್ ಮಾಡಿದರು, ಜೊತೆಗೆ ನಲ್ಲಿ ಆಸ್ಟ್ರೇಲಿಯಾ ತಂಡದ ಅಗ್ರ ರನ್ ಗಳಿಕೆದಾರನಾಗಿ ಪ್ರವಾಸವನ್ನು ಪೂರ್ಣಗೊಳಿಸಿದರು.
ವೈಟ್ ತಮ್ಮ ಕ್ರಿಕೆಟ್ ವೃತ್ತಿಜೀವನವನ್ನು ವಿಕ್ಟೋರಿಯಾದಲ್ಲಿ ಯುವ ತಂಡದ ಪರ ಆಡುವ ಮೂಲಕ ಆರಂಭಿಸಿದರು, ಅಂಡರ್-೧೭ನಲ್ಲಿ ಕಾಮನ್ವೆಲ್ತ್ ಬ್ಯಾಂಕ್ ಪರ, ಹಾಗು ನಂತರದಲ್ಲಿ ಅಂಡರ್-೧೯ನಲ್ಲಿ ಚ್ಯಾಂಪಿಯನ್ ಶಿಪ್ ಸರಣಿಯಲ್ಲಿ ಆಡಿದರು. ಈ ಪಂದ್ಯಾವಳಿಗಳಲ್ಲಿ ಬ್ಯಾಟಿಂಗ್ ಹಾಗು ಬೌಲಿಂಗ್ ಎರಡರಲ್ಲೂ ತಮ್ಮ ಕೌಶಲ ಪ್ರದರ್ಶಿಸಿದರು, ಎರಡು ಕ್ರೀಡಾಋತುವಿನಲ್ಲಿ ಅವರು ಒಂದು ಶತಕ, ಎರಡು ಅರ್ಧ-ಶತಕಗಳು ಹಾಗು ಹತ್ತು ಪಂದ್ಯಗಳಲ್ಲಿ ೧೭ ವಿಕೆಟ್ ಗಳನ್ನು ಗಳಿಸಿದರು. ಅವರು ಮಧ್ಯಮ ಕ್ರಮಾಂಕದಲ್ಲಿ ಬ್ಯಾಟಿಂಗ್ ಮಾಡುವುದರ ಜೊತೆಗೆ ಮೂರನೇ ಅಥವಾ ನಾಲ್ಕನೇ ಬದಲಾವಣೆಯಲ್ಲಿ ಬೌಲಿಂಗ್ ಮಾಡುತ್ತಿದ್ದರು. ಮಾರ್ಚ್ ೨೦೦೧ರಲ್ಲಿ ತಮ್ಮ ೧೭ನೇ ವಯಸ್ಸಿನಲ್ಲಿ ನ್ಯೂ ಸೌತ್ ವೇಲ್ಸ್ ವಿರುದ್ಧ ಆಡುವ ಮೂಲಕ ಫಸ್ಟ್-ಕ್ಲಾಸ್ ನಲ್ಲಿ ಮೊದಲ ಬಾರಿಗೆ ಪ್ರದರ್ಶನ ನೀಡಿದರು. ಒಂಬತ್ತನೇ ಸ್ಥಾನದಲ್ಲಿ ಬ್ಯಾಟಿಂಗ್ ಮಾಡುವ ಮೂಲಕ, ವೈಟ್, ಪಂದ್ಯದ ಬ್ಯಾಟಿಂಗ್ ಇನ್ನಿಂಗ್ಸ್ ನಲ್ಲಿ ಕೇವಲ ೧೧ ರನ್ ಗಳನ್ನು ಗಳಿಸಿದರು, ಹಾಗು ಬದಲಾದ ಮೂರನೇ ಬೌಲರ್ ಆಗಿ ೪/೬೫ ನ್ನು ಪಡೆದರು. ಅವರು ಶ್ರೀಲಂಕಾ ವಿರುದ್ಧ ಎರಡು ಆರಂಭಿಕ ಟೆಸ್ಟ್ ಪಂದ್ಯಾವಳಿಯಲ್ಲಿ ಆಸ್ಟ್ರೇಲಿಯಾ ಅಂಡರ್-೧೯ ಕ್ರಿಕೆಟ್ ತಂಡದ ಪರವಾಗಿ ಆಡುವ ಮೊದಲು ಆ ಕ್ರೀಡಾಋತುವಿನಲ್ಲಿ ಒಂದು ಫಸ್ಟ್-ಕ್ಲಾಸ್ ಪ್ರದರ್ಶನ ನೀಡಿದರು.
ಹೀಗೆ ೨೦೦೩–೦೪ರ ಕ್ರೀಡಾಋತುವಿನಲ್ಲಿ ಫಸ್ಟ್-ಕ್ಲಾಸ್ ಕ್ರಿಕೆಟ್ ನಲ್ಲಿ ವೈಟ್ ರ ಬ್ಯಾಟಿಂಗ್ ಗಮನಾರ್ಹ ಸುಧಾರಣೆ ಕಂಡಿತು, ಆದರೆ ಅವರ ಬಲಗಾಲಿನ ಕೆಲವು ಮೂಳೆಕಟ್ಟುಗಳು ಗಾಯಗೊಂಡ ಕಾರಣ, ೨೦೦೩-೦೪ ಕ್ರೀಡಾಋತುವಿನಿಂದ ಹೊರಬೀಳಬೇಕಾಯಿತು. ಮೊದಲ ಬಾರಿಗೆ ಹದಿನೆಂಟು ಇನ್ನಿಂಗ್ಸ್ ನಲ್ಲಿ ೩೦ ರನ್ ಗಳಿಗಿಂತಲೂ ಅಧಿಕ ಐದು ಅರ್ಧ-ಶತಕಗಳನ್ನು ಬಾರಿಸಿದ್ದ ಕಾರಣಕ್ಕೆ ಆ ಕ್ರೀಡಾಋತುವು ಸರಾಸರಿ ಯಶಸ್ಸು ಗಳಿಸಿತು. ಕ್ರೀಡಾಋತುವಿನಲ್ಲಿ ಅವರು ೩೦ ವಿಕೆಟ್ ಗಳನ್ನೂ ಸಹ ಗಳಿಸಿದರು.ಅವರ ವೃತ್ತಿಜೀವನದಲ್ಲಿ ಈವರೆಗೂ ನಡೆದ ಕ್ರೀಡಾಋತುಗಳಲ್ಲಿ ಗಳಿಸಿದ ಅತ್ಯಧಿಕ ವಿಕೆಟ್ ಗಳಿಕೆ ಇದಾಗಿತ್ತು, ಆದಾಗ್ಯೂ ಅವರು ಹಿಂದಿನ ಕ್ರೀಡಾಋತುವಿನಲ್ಲಿ ಗಳಿಸಿದ ೩೫ ವಿಕೆಟ್ ಗಳಿಗೆ ಹೋಲಿಸಿದರೆ ಅವರ ಸರಾಸರಿ ಗಳಿಕೆಯು ಕುಂಠಿತವಾಗಿತ್ತು. ಇನ್ನಿಂಗ್ಸ್ ನಲ್ಲಿ ಅವರು ನೀಡಿದ ಕೆಲ ಪ್ರದರ್ಶನಗಳು ಮುಂದಿನ ಅವರ ಭವಿಷ್ಯವನ್ನು ಸೂಚಿಸಿದವು, ವೆಸ್ಟರ್ನ್ ಆಸ್ಟ್ರೇಲಿಯಾ ವಿರುದ್ಧ ೬೫ ಬಾಲುಗಳಿಗೆ ೫೮ ರನ್ ಗಳು, ಹಾಗು ದಕ್ಷಿಣ ಆಸ್ಟ್ರೇಲಿಯಾ ವಿರುದ್ಧ ೯೭ ಬಾಲುಗಳಿಗೆ ೭೫ ರನ್ , ೭ ಬೌಂಡರಿ ಹಾಗು ೩ ಸಿಕ್ಸರ್ ಗಳನ್ನು ಒಳಗೊಂಡ ಒಂದು ಇನ್ನಿಂಗ್ಸ್, ಎಲ್ಲವೂ ನಂತರದಲ್ಲಿ ಕ್ರೀಡೆಯ ಟ್ವೆಂಟಿ೨೦ ಶೈಲಿಯಲ್ಲಿ ವೈಟ್ ತಮ್ಮ ಸಾಮರ್ಥ್ಯ ಪ್ರದರ್ಶಿಸಲು ಅನುಕೂಲ ಮಾಡಿಕೊಟ್ಟಿತು.
ಆಗಸ್ಟ್ ನಲ್ಲಿ, ಸೊಮರ್ಸೆಟ್ ತಂಡದ ಕುಸಿತದೊಂದಿಗೆ, ವೈಟ್, ಕೌಂಟಿ ಚ್ಯಾಂಪಿಯನ್ ಶಿಪ್ ನಲ್ಲಿ ಒಂದರ ಹಿಂದೆ ಒಂದರಂತೆ ನಾಲ್ಕು ಇನ್ನಿಂಗ್ಸ್ ನಲ್ಲಿ ಶತಕ ಬಾರಿಸಿದರು, ಆದರೆ ಇದ್ಯಾವುದೂ ಅವರ ತಂಡವನ್ನು ಸೋಲಿನಿಂದ ಪಾರುಮಾಡಲು ಸಾಧ್ಯವಾಗಲಿಲ್ಲ. ಮೊದಲಿಗೆ, ಅವರು ಎಸೆಕ್ಸ್ ತಂಡದ ವಿರುದ್ಧ ೧೧೧ ರನ್ ಗಳನ್ನು ಬಾರಿಸಿದರು, ಹಾಗು ಒಂದು ವಾರದ ನಂತರ, ಸೊಮರ್ಸೆಟ್ ತಂಡದ ಇನ್ನಿಂಗ್ಸ್ ನ ಕೊನೆಯಲ್ಲಿ ೨೬೦ ರನ್ ಗಳನ್ನು ಗಳಿಸಿ ಔಟಾಗದೆ ಉಳಿಯುವ ಮೂಲಕ ಫಸ್ಟ್-ಕ್ಲಾಸ್ ಪಂದ್ಯದ ನಾಲ್ಕನೇ ಇನ್ನಿಂಗ್ಸ್ ನಲ್ಲಿ ವೈಯಕ್ತಿಕವಾಗಿ ಅತ್ಯಧಿಕ ರನ್ ಗಳನ್ನು ಗಳಿಸಿದರು. ಇವೆಲ್ಲದರ ಹೊರತಾಗಿಯೂ ಡರ್ಬೀಶೈರ್ ತಂಡವು ನಾಲ್ಕು ವರ್ಷಗಳ ನಂತರ ಮೊದಲ ಬಾರಿಗೆ ತವರಿನಲ್ಲಿ ವಿಜಯ ಗಳಿಸಿತು. ಕೌಂಟಿ ಚ್ಯಾಂಪಿಯನ್ ಶಿಪ್ ನ ಎರಡನೇ ವಿಭಾಗದಲ್ಲಿ ಸೊಮರ್ಸೆಟ್ ಕೊನೆಯ ಸ್ಥಾನ ಗಳಿಸಿದ್ದರ ಹೊರತಾಗಿಯೂ, ವೈಟ್, ಆ ಹಂತದಲ್ಲಿ ತಮ್ಮ ಕ್ರಿಕೆಟ್ ವೃತ್ತಿಜೀವನದ ಅತ್ಯಂತ ಯಶಸ್ವಿ ಕ್ರೀಡಾಋತುವನ್ನು ಹೊಂದಿದರು. ಅತ್ಯಧಿಕ ರನ್ ಗಳನ್ನು ಗಳಿಸುವುದರ ಜೊತೆಯಲ್ಲಿ, ಫಸ್ಟ್-ಕ್ಲಾಸ್ ಕ್ರಿಕೆಟ್ ನಲ್ಲಿ ಐದು ಶತಕಗಳನ್ನು ಬಾರಿಸಿದರು, ಅವರ ಬ್ಯಾಟಿಂಗ್ ಸರಾಸರಿಯು ೬೦ರಷ್ಟಿದ್ದರೆ, ಹಾಗು ಏಕ-ದಿನ ಬ್ಯಾಟಿಂಗ್ ಸರಾಸರಿಯು ೪೦ಕ್ಕೆ ಅಧಿಕಗೊಂಡಿತು.
ಮೀನು ಹಿಡಿಯುವ ನೆಪದಿಂದ ತಂಡದ ಸಭೆಯಲ್ಲಿ ಭಾಗವಹಿಸದಿರುವ ಕಾರಣಕ್ಕೆ ೨೦೦೮-೦೯ರ ಬಾಂಗ್ಲಾದೇಶದ ವಿರುದ್ಧದ ಸರಣಿಯಿಂದ ಸೈಮಂಡ್ಸ್ ರನ್ನು ತಂಡದಿಂದ ಕೈಬಿಡಲಾಯಿತು, ಇದು ವೈಟ್ ಗೆ ಮತ್ತೊಮ್ಮೆ ತಂಡದಲ್ಲಿ ಸ್ಥಾನ ನೀಡಿತು. ಆದಾಗ್ಯೂ, ತಂಡದ ತಾತ್ಕಾಲಿಕ ನಾಯಕ ಕ್ಲಾರ್ಕ್, ವಿಕ್ಟೋರಿಯಾ ತಂಡದ ನಾಯಕನೆದುರು ತನ್ನನ್ನು ತಾನು ಹಾಜರುಪಡಿಸಿಕೊಳ್ಳುವ ಮೂಲಕ ಪಾಂಟಿಂಗ್ ರ ಕಾರ್ಯವನ್ನು ಪ್ರತಿಬಿಂಬಿಸುತ್ತಾರೆ, ವೈಟ್, ತಾವು ಬೌಲ್ ಮಾಡಿದ ೧೦ಬಾಲ್ ಗಳಲ್ಲಿ ಐದು ರನ್ ನೀಡಿ ಮೂರು ವಿಕೆಟ್ ಗಳನ್ನು ಗಳಿಸುವ ಮೂಲಕ ತಮ್ಮ ವೃತ್ತಿಜೀವನದ ಅತ್ಯುತ್ತಮ ಪ್ರದರ್ಶನ ನೀಡಿದರು. ಪಂದ್ಯದ ನಂತರ, ವೈಟ್, ಅಂತರರಾಷ್ಟ್ರೀಯ ಕ್ರಿಕೆಟ್ ನಲ್ಲಿ ಉಂಟಾಗುವ ಒತ್ತಡಗಳನ್ನು ನಿರ್ವಹಿಸುವ ಮೂಲಕ ತಮ್ಮನ್ನು ತಾವು ಸಮರ್ಥಿಸಿಕೊಳ್ಳಬೇಕೆಂದು ಒಪ್ಪಿಕೊಂಡರು, ಆದರೆ ಸಕಾರಾತ್ಮಕವಾಗಿ , "ಕೆಲವು ವಿಕೆಟ್ ಗಳನ್ನು ಪಡೆಯುವುದು ಸಂತೋಷದ ವಿಷಯವೇ ಆದರೂ, ಅದೇ ರೀತಿ ರನ್ ಗಳನ್ನು ಗಳಿಸಿದ್ದರೆ ಮತ್ತಷ್ಟು ಸಂತೋಷವಾಗುತ್ತಿತ್ತು" ಎಂದು ನುಡಿದರು. ಎರಡನೇ ಪಂದ್ಯದಲ್ಲಿ ಅವರು ಮತ್ತೆರಡು ವಿಕೆಟ್ ಕಬಳಿಸಿದರು ಹಾಗು, ಮೂರನೇ ಪಂದ್ಯದಲ್ಲಿ ಬೌಲಿಂಗ್ ಅವಕಾಶ ದೊರೆಯದಿದ್ದರೂ, ಸರಣಿಯನ್ನು ಸರಾಸರಿ ೧೦ರೊಳಗೆ ಪೂರ್ಣಗೊಳಿಸಿದರು.
ಹೀಗೆ ೨೦೦೩–೦೪ರಲ್ಲಿ ತಮ್ಮ ೨೦ನೇ ವಯಸ್ಸಿನಲ್ಲಿ ಏಕದಿನ ಪಂದ್ಯಾವಳಿಗೆ ನಾಯಕತ್ವ ವಹಿಸಿಕೊಂಡ ನಂತರ ವಿಕ್ಟೋರಿಯಾ ತಂಡದ ಸಾರಥ್ಯ ವಹಿಸಿದ ಅತ್ಯಂತ ಕಿರಿಯ ವಯಸ್ಸಿನ ನಾಯಕರೆನಿಸಿಕೊಂಡರು, ಹಾಗು ಕ್ರೀಡಾಋತುವಿನ ನಂತರ ಫಸ್ಟ್-ಕ್ಲಾಸ್ ಕ್ರಿಕೆಟ್ ನಾಯಕತ್ವ ವಹಿಸಿಕೊಂಡರು. ಆಗ ೨೦೦೫ರಲ್ಲಿ ಮೊದಲ ಬಾರಿಗೆ ಅಂತರರಾಷ್ಟ್ರೀಯ ಮನ್ನಣೆ ಪಡೆದರಾದರೂ, ವೈಟ್ ತಂಡದಿಂದ ಒಳಗೂ-ಹೊರಗೂ ಸ್ಥಾನವನ್ನು ಪಡೆಯುತ್ತಿದ್ದರು, ಏಕೆಂದರೆ ಆಯ್ಕೆ ಸಮಿತಿ ಹಾಗು ರಾಷ್ಟ್ರೀಯ ನಾಯಕ ರಿಕಿ ಪಾಂಟಿಂಗ್, ವೈಟ್ ತಮ್ಮ ಬೌಲಿಂಗ್ ನ್ನು ಸುಧಾರಣೆ ಮಾಡಿಕೊಂಡು, ಮುಂಚೂಣಿ ಸ್ಪಿನ್ನರ್ ಆಗಿ ಆಡಬೇಕೆಂದು ಆಶಿಸಿದ್ದರು. ಚಳಿಗಾಲದಲ್ಲಿ ಇಂಗ್ಲಿಷ್ ಕೌಂಟಿ ತಂಡ ಸೊಮರ್ಸೆಟ್ ಪರ ನೀಡಿದ ಯಶಸ್ವಿ ಪ್ರದರ್ಶನವು, ವೈಟ್ ರಿಗೆ ತಂಡದಲ್ಲಿ ಸ್ಥಾನ ನೀಡಬೇಕೆಂಬ ಆಯ್ಕೆ ಸಮಿತಿಯ ಉತ್ತೇಜನಕ್ಕೆ ನೆರವು ನೀಡಿತು. ನಂತರ ೨೦೦೮ರಲ್ಲಿ ನಡೆದ ನಾಲ್ಕು ಟೆಸ್ಟ್ ಪಂದ್ಯಾವಳಿಗಳನ್ನು ಒಳಗೊಂಡಂತೆ ಮತ್ತಷ್ಟು ಅಂತರರಾಷ್ಟ್ರೀಯ ಪಂದ್ಯಗಳಿಗೆ ತಂಡದಲ್ಲಿ ಸ್ಥಾನ ಗಿಟ್ಟಿಸಲಿಲ್ಲ, ವೈಟ್ ಅಂತಿಮವಾಗಿ ೨೦೦೯ರಲ್ಲಿ ಸರಣಿಯಾಗಿ ನೀಡಿದ ಉತ್ತಮ ಪ್ರದರ್ಶನಗಳ ನಂತರ ಏಕ-ದಿನ ಪಂದ್ಯಾವಳಿಗಳಿಗೆ ಖಾಯಂ ಸ್ಥಾನ ಪಡೆದುಕೊಂಡರು.
ದಕ್ಷಿಣ ಆಫ್ರಿಕಾ ವಿರುದ್ಧದ ಟ್ವೆಂಟಿ೨೦ ಪಂದ್ಯಕ್ಕಾಗಿ ವೈಟ್ ಆಸ್ಟ್ರೇಲಿಯಾ ತಂಡದಲ್ಲೇ ಉಳಿಯುತ್ತಾರೆ, ಆದರೆ ತಂಡದ ಪಂದ್ಯಗಳಲ್ಲಿ ಭಾಗಿಯಾಗುವುದಿಲ್ಲ, ಹಾಗು ನಂತರದಲ್ಲಿ ವರ್ಲ್ಡ್ ಟ್ವೆಂಟಿ೨೦ ತಂಡಕ್ಕೆ ಆಯ್ಕೆಯಾಗುವುದಿಲ್ಲ. ಆದಾಗ್ಯೂ, 'ಮದ್ಯಪಾನ-ಸೇವನೆ ಸಂಬಂಧಿತ ವಿಷಯದಲ್ಲಿ' ಸೈಮಂಡ್ಸ್ ಪಂದ್ಯಾವಳಿಯಿಂದ ಹೊರಬಿದ್ದಾಗ, ವೈಟ್ ರನ್ನು ಅವರ ಬದಲಿ ಆಟಗಾರನಾಗಿ ಆಯ್ಕೆ ಮಾಡಲಾಯಿತು. ಆಸ್ಟ್ರೇಲಿಯಾ ತಂಡವು, ಪಂದ್ಯಾವಳಿಯ ಗ್ರೂಪ್-ಸ್ಟೇಜ್ ಹಂತದಿಂದ ಹೊರಬಿದ್ದಿತು, ಎರಡೂ ಪಂದ್ಯಾವಳಿಗಳಲ್ಲಿ ವೈಟ್ ಆಡಲಿಲ್ಲ, ಕ್ರಿಸಿನ್ಫೋ ನ ಬ್ರೈಡನ್ ಕೊವರ್ಡೇಲ್, "ಟೆಸ್ಟ್ ಹಾಗು ೫೦-ಓವರ್ ಕ್ರಿಕೆಟ್ ಪಂದ್ಯಗಳಲ್ಲಿ ಆಡುವ ಆಟಗಾರರು, ಮೂರು ಗಂಟೆಗಳ ಪಂದ್ಯದಲ್ಲೂ ಸಹ ಅದೇ ರೀತಿಯ ಪ್ರದರ್ಶನ ನೀಡುತ್ತಾರೆ" ಎಂಬ ಆಸ್ಟ್ರೇಲಿಯಾ ತಂಡದ ಅಭಿಪ್ರಾಯವನ್ನು ಕಟುವಾಗಿ ಟೀಕಿಸಿದರು. ವೈಟ್, ಆಸ್ಟ್ರೇಲಿಯಾ ತಂಡದ ನಾಯಕನಾಗಿ ಪಾಕಿಸ್ತಾನದ ವಿರುದ್ಧ ಪಂದ್ಯದಲ್ಲಿ ಹಿಂದಿರುಗಿದರು. ಜೊತೆಗೆ ಬ್ಯಾಟಿಂಗ್ ನಲ್ಲಿ ಉತ್ತಮ ಪ್ರದರ್ಶನ ನೀಡಿ, ಟ್ವೆಂಟಿ೨೦ ಪಂದ್ಯದಲ್ಲಿ ೭೩* ರನ್ ಗಳನ್ನು ಕಲೆಹಾಕುವ ಮೂಲಕ ತಂಡದ ಮೊತ್ತವನ್ನು ಹೆಚ್ಚಿಸಿದರು.
ವೈಟ್ ರ ಆಟದ ಶೈಲಿಯಲ್ಲಿ ಈ ಬದಲಾವಣೆಗಳು, ಹಾಗು ಸ್ಟುವರ್ಟ್ ಮ್ಯಾಕ್ಗಿಲ್ ಗೆ ಉಂಟಾದ ಪೆಟ್ಟಿನಿಂದಾಗಿ, ಜಿಂಬಾಬ್ವೆಗೆ ಪ್ರವಾಸ ಕೈಗೊಳ್ಳಲಿದ್ದ ೧೩-ಮಂದಿ ಆಸ್ಟ್ರೇಲಿಯನ್ ಟೆಸ್ಟ್ ತಂಡದಲ್ಲಿ ವೈಟ್ ರ ಹೆಸರು ಸೇರ್ಪಡೆಗೊಂಡಿತ್ತು. ಆಸ್ಟ್ರೇಲಿಯನ್ ಆಯ್ಕೆ ಸಮಿತಿಯು ಪ್ರವಾಸದಲ್ಲಿ ಇಬ್ಬರು ಸ್ಪಿನ್ನರ್ ಗಳನ್ನು ಕರೆದೊಯ್ಯಲು ನಿರ್ಧರಿಸಿದಾಗ, ಮ್ಯಾಕ್ಗಿಲ್ ರ ಪೆಟ್ಟು, "ಭವಿಷ್ಯದ ದೃಷ್ಟಿಕೋನದಿಂದ" ವೈಟ್ ರ ಆಯ್ಕೆಗೆ ಅವಕಾಶ ಮಾಡಿಕೊಟ್ಟಿತು. ಜಿಂಬಾಬ್ವೆ ವಿರುದ್ಧದ ಪ್ರವಾಸ ಪಂದ್ಯದಲ್ಲಿ ವೈಟ್ ಒಂದು ವಿಕೆಟ್ ಗಳಿಸಿದರು, ಆದರೆ ಜಿಂಬಾಬ್ವೆ ಕ್ರಿಕೆಟ್ ಮಂಡಳಿ ಹಾಗು ಅವರ ಬಂಡೆದ್ದ ಆಟಗಾರರ ನಡುವೆ ಭುಗಿಲೆದ್ದ ವಿವಾದದಿಂದಾಗಿ ಎರಡು-ಪಂದ್ಯಗಳ ಸರಣಿಯನ್ನು ರದ್ದುಪಡಿಸಲಾಯಿತು, ಇದರಿಂದಾಗಿ ಟೆಸ್ಟ್ ಪಂದ್ಯದಲ್ಲಿ ಪ್ರಥಮ ಪ್ರದರ್ಶನ ನೀಡಲು ಅವರಿಗೆ ಅವಕಾಶ ದೊರೆಯಲಿಲ್ಲ. ವೈಟ್, "ಎಲ್ಲವೂ ಹೇಗೆ ನಡೆಯುತ್ತದೆ ಹಾಗು ಹೇಗೆ ಅಂತರರಾಷ್ಟ್ರೀಯ ಟೆಸ್ಟ್ ಪಂದ್ಯಾವಳಿಯನ್ನು ಆಡಲಾಗುತ್ತದೆ ಎಂಬುದನ್ನು ನೋಡಲು ಈ ನಿರ್ಣಯದಿಂದಾಗಿ ತಮಗೆ ಅವಕಾಶ ವಂಚನೆಯಾಯಿತೆಂದು ವಿವರಿಸುತ್ತಾರೆ.
ಸಚಿನ್ ತೆಂಡೂಲ್ಕರ್ ರ ಏಕೈಕ ವಿಕೆಟ್ ನ್ನು ವೈಟ್ ಕಬಳಿಸಿದ ಮೊದಲ ಟೆಸ್ಟ್ ಪಂದ್ಯಾವಳಿಯ ಕೊನೆಯಲ್ಲಿ, ಪಾಂಟಿಂಗ್ "ಅವರು ಚಿಮ್ಮುತ್ತಾ ಬಂದು, ತಮ್ಮ ಬೌಲಿಂಗ್ ನಲ್ಲಿ ಪುಟಿಯುತ್ತಾರೆ. ಅವರು ಯಾವುದೇ ವಿಕೆಟ್ ಗಳನ್ನು ಪಡೆಯದಿದ್ದರೂ ಸಹ, ಅವರ ಆಟದ ಮೂಲಕ ನನ್ನ ನಿರೀಕ್ಷೆಯನ್ನು ಹೆಚ್ಚಿಸಿದ್ದಾರೆ." ಎರಡನೇ ಟೆಸ್ಟ್ ನ ಮೂಲಕ ವೈಟ್ ರ ಆಟದಲ್ಲಿ ಸುಧಾರಣೆ ಕಂಡಿತು, ಪಂದ್ಯದಲ್ಲಿ ಅವರು ಎರಡು ವಿಕೆಟ್ ಗಳನ್ನು ಗಳಿಸುತ್ತಾರೆ, ಆದರೆ ಕಡೆ ಎರಡು ಪಂದ್ಯಗಳಲ್ಲಿ ಕೇವಲ ಒಂದು ವಿಕೆಟ್ ನ್ನು ಪಡೆದರು. ಪಾಂಟಿಂಗ್, ವೈಟ್ ರನ್ನು ಸಾರ್ವಜನಿಕವಾಗಿ ಶ್ಲಾಘಿಸಿದರೂ, ಅವರು ಮತ್ತೊಮ್ಮೆ ಕ್ಲಾರ್ಕ್ ರ ಅರೆಕಾಲಿಕ ಸ್ಪಿನ್ ಮಾಂತ್ರಿಕತೆಯನ್ನು, ವೈಟ್ ರ ಬೌಲಿಂಗ್ ಗೆ ಬದಲಾಗಿ ಸರಣಿಯುದ್ದಕ್ಕೂ ಹೆಚ್ಚು ಬಳಸಿಕೊಳ್ಳಲು ನಿರ್ಧರಿಸಿದರು. ಪ್ರವಾಸದಲ್ಲಿ ವೈಟ್ ರ ಐದು ವಿಕೆಟ್ ಗಳು ಬಹುತೇಕ ೭೦ರ ಬೌಲಿಂಗ್ ಸರಾಸರಿಯಲ್ಲಿ ಕಂಡುಬಂದವು, ಹಾಗು ನ್ಯೂಜಿಲೆಂಡ್ ವಿರುದ್ಧ ಟೆಸ್ಟ್ ತಂಡದಲ್ಲಿ ಆಂಡ್ರ್ಯೂ ಸೈಮಂಡ್ಸ್ ರ ಸೇರ್ಪಡೆಯೊಂದಿಗೆ, ತಂಡದಲ್ಲಿ ವೈಟ್ ಗೆ ಯಾವುದೇ ಸ್ಥಾನ ದೊರೆಯಲಿಲ್ಲ.
ವರ್ಲ್ಡ್ ಕಪ್ ತಂಡದಲ್ಲಿ ಆಯ್ಕೆಗೊಳ್ಳದಿದ್ದರೂ, ವೈಟ್, ನ್ಯೂಜಿಲೆಂಡ್ ವಿರುದ್ಧ ಚ್ಯಾಪಲ್-ಹಾಡ್ಲೀ ಟ್ರೋಫಿಯ ಎಲ್ಲ ಮೂರು ಗಳಲ್ಲಿ ಆಡಿದರು. ಇದಕ್ಕೆ ಕಾರಣ ಮುಂಬರುವ ವರ್ಲ್ಡ್ ಕಪ್ ನಲ್ಲಿ ಆಡುವ ಸೀನಿಯರ್ ಆಟಗಾರರಿಗೆ ವಿಶ್ರಾಂತಿ ನೀಡುವುದು, ಅಥವಾ ಆಟಗಾರರಿಗೆ ಉಂಟಾಗಿದ್ದ ಗಾಯಗಳು ಕಾರಣವಾಗಿತ್ತು. ಸರಣಿಯ ಅವಧಿಯಲ್ಲಿ ತಂಡದ ತಾತ್ಕಾಲಿಕ ನಾಯಕ ಮೈಕಲ್ ಹಸ್ಸಿ ಮೂರು ಓವರ್ ಗಳಿಗೆ ಬೌಲ್ ಮಾಡುವಂತೆ ಇವರಿಗೆ ಆದೇಶಿಸುತ್ತಾರೆ, ಅತ್ಯಂತ ದುಬಾರಿ ಆಟಗಾರ ಎನಿಸಿದ ಎರಡನೇ ಪಂದ್ಯದಲ್ಲಿ, ಬಹುತೇಕ ಒಂದು ಓವರ್ ಗೆ ೧೦ ರನ್ ಗಳನ್ನು ನೀಡಿ ಆಟ ಗೆಲ್ಲಲು ಎದುರಾಳಿಗೆ ಅವಕಾಶ ಮಾಡಿಕೊಟ್ಟರು. ಆ ಪಂದ್ಯದಲ್ಲಿ ಅವರು ಬಹಳ ಬೇಗನೆ ೪೨* ರನ್ ಗಳನ್ನು ಗಳಿಸಿದರು, ಇದರಲ್ಲಿ ಮೂರು ಸಿಕ್ಸರ್ ಗಳನ್ನು ಒಳಗೊಂಡಂತೆ ಆರು ಬೌಂಡರಿಗಳನ್ನು ಹೊಡೆದರು. ಇತರ ಎರಡು ಪಂದ್ಯಗಳಲ್ಲಿ ಪರಿಣಾಮಕಾರಿಯಾಗಿ ಬ್ಯಾಟಿಂಗ್ ಪ್ರದರ್ಶನ ನೀಡಲಿಲ್ಲ, ಎರಡೂ ಪಂದ್ಯಗಳಲ್ಲಿ ಅವರು ೧೩ ರನ್ ಗಳನ್ನು ಗಳಿಸಿದರು.
ವೈಟ್ ರಿಗೆ ಡಿಸೆಂಬರ್ ೨೦೦೩ರಲ್ಲಿ ಅಂತರರಾಷ್ಟ್ರೀಯ ಕ್ರಿಕೆಟ್ ನಲ್ಲಿ ಆಡುವ ಅವಕಾಶ ನೀಡಲಾಯಿತು. ವಿಕ್ಟೋರಿಯಾ ತಂಡವು ಕೈಗೊಂಡ ಪ್ರವಾಸ ಪಂದ್ಯದಲ್ಲಿ ಭಾರತ ತಂಡದ ನಾಲ್ಕು ವಿಕೆಟ್ ಗಳನ್ನು ಕಬಳಿಸಿದ ನಂತರ, ಪ್ರವಾಸ ಪಂದ್ಯದಲ್ಲಿ ಅದೇ ತಂಡದ ವಿರುದ್ಧ ಆಸ್ಟ್ರೇಲಿಯಾ ಪರವಾಗಿ ಆಡಲು ವೈಟ್ ರನ್ನು ಆಯ್ಕೆ ಮಾಡಲಾಯಿತು. ಇವರು ಆಸ್ಟ್ರೇಲಿಯನ್ ತಂಡದ ಪರವಾಗಿ ಆರನೇ ಸ್ಥಾನದಲ್ಲಿ ಬ್ಯಾಟಿಂಗ್ ಮಾಡಿದರು, ತಂಡದಲ್ಲಿ ವಿಕ್ಟೋರಿಯಾ ತಂಡದ ಸಹ ಆಟಗಾರ ಬ್ರ್ಯಾಡ್ ಹಾಡ್ಜ್ ಸಹ ಇದ್ದರು, ಹಾಗು ತಂಡಕ್ಕೆ ಮೈಕಲ್ ಹಸ್ಸಿ ನಾಯಕರಾಗಿದ್ದರು.ತಮ್ಮ ಎರಡು ಇನ್ನಿಂಗ್ಸ್ ನಲ್ಲಿ ಕೇವಲ ೨೦ ರನ್ ಗಳಿಸಿ ಹಾಗು ಯಾವುದೇ ವಿಕೆಟ್ ಪಡೆಯದ ಕಾರಣ, ವೈಟ್ ಭಾರತೀಯರ ಮೇಲೆ ಹೇಳಿಕೊಳ್ಳುವಂತಹ ಪ್ರಭಾವ ಬೀರಲಿಲ್ಲ. ವೈಟ್, ೫೦-ಓವರ್ ಗಳ ಎರಡು ಪಂದ್ಯಗಳಲ್ಲಿ ಜಿಂಬಾಬ್ವೆ ತಂಡವನ್ನು ಎದುರಿಸುವ ಸಲುವಾಗಿ ತಂಡದಲ್ಲಿ ತಮ್ಮ ಸ್ಥಾನ ಉಳಿಸಿಕೊಂಡು, ಪಂದ್ಯಾವಳಿಯಲ್ಲಿ ಎರಡು ವಿಕೆಟ್ ಗಳನ್ನು ಗಳಿಸಿದರು.
ಕ್ಯಾಮೆರಾನ್ ಲಿಯೋನ್ ವೈಟ್ ಒಬ್ಬ ಆಸ್ಟ್ರೇಲಿಯನ್ ಕ್ರಿಕೆಟ್ ಆಟಗಾರ, ಹಾಗು ಹಾಲಿ ಆಸ್ಟ್ರೇಲಿಯನ್ ಟ್ವೆಂಟಿ೨೦ ನಾಯಕ. ಈತ ಮಧ್ಯಮ ಕ್ರಮಾಂಕದ ಒಬ್ಬ ಬಲಿಷ್ಠ ಬ್ಯಾಟ್ಸ್‌ಮನ್ ಹಾಗು ರೈಟ್-ಆರ್ಮ್ ಲೆಗ್-ಸ್ಪಿನ್ ಬೌಲರ್, ವೈಟ್, ೨೦೦೦–೦೧ರ ಕ್ರೀಡಾಋತುವಿನಲ್ಲಿ ವಿಕ್ಟೋರಿಯನ್ ಬುಶ್ ರೇಂಜರ್ಸ್ ಪರ ಒಬ್ಬ ಬೌಲಿಂಗ್ ಆಲ್-ರೌಂಡರ್ ಆಗಿ ಆಡುವುದರ ಮೂಲಕ ಫಸ್ಟ್-ಕ್ಲಾಸ್ ಕ್ರಿಕೆಟ್ ನಲ್ಲಿ ತಮ್ಮ ಪ್ರಥಮ ಪ್ರದರ್ಶನ ನೀಡಿದರು. ಆರಂಭದಲ್ಲಿ ಇವರನ್ನು ವಿಕ್ಟೋರಿಯಾ ತಂಡದ ಅವರ ಸಹ ಆಟಗಾರ ಶೇನ್ ವಾರ್ನೆಗೆ ಹೋಲಿಸಲಾಗುತ್ತಿದ್ದರೂ, ವೈಟ್ ರ ಶೈಲಿಯು ಸಾಂದರ್ಭಿಕವಾಗಿ ಬೌಲಿಂಗ್ ಮಾಡುತ್ತಿದ್ದ ಬ್ಯಾಟ್ಸ್‌ಮನ್ ಆಂಡ್ರ್ಯೂ ಸೈಮಂಡ್ಸ್ ರ ಮಾದರಿಯನ್ನು ನಿಕಟವಾಗಿ ಹೋಲುತ್ತಿತ್ತು.
ಚಾಪ್ಪೆಲ್-ಹಾಡ್ಲೀ ಟ್ರೋಫಿಯ ಮೊದಲ ನಲ್ಲಿ ವೈಟ್ ರನ್ನು ಮತ್ತೊಮ್ಮೆ ಬೌಲಿಂಗ್ ಸೂಪರ್ ಸಬ್ ಎಂದು ಆಯ್ಕೆ ಮಾಡಲಾಯಿತು, ಅವರು ನ್ಯೂಜಿಲೆಂಡ್ ಇನ್ನಿಂಗ್ಸ್ ನ ಆರಂಭದಲ್ಲಿ ಕಾಟಿಚ್ ರ ಸ್ಥಾನವನ್ನು ಆಕ್ರಮಿಸಿಕೊಂಡರು. ಅವರು ನಾಲ್ಕು ರನ್ ಗಳನ್ನು ನೀಡಿ ವಿಕೆಟ್ ಪಡೆಯದೇ ಒಂದು ಓವರ್ ಗೆ ಬೌಲಿಂಗ್ ಮಾಡಿದರು. ಎರಡನೇ ಪಂದ್ಯಕ್ಕೆ ಅನುಪಸ್ಥಿತರಾಗಿ, ವೈಟ್ ಮೂರನೇ ಪಂದ್ಯಕ್ಕೆ ಹಿಂದಿರುಗಿದರು, ಆ ಪಂದ್ಯದಲ್ಲಿ ಅವರಿಗೆ ಮೊದಲ ಬಾರಿಗೆ ಬ್ಯಾಟಿಂಗ್ ಮಾಡುವ ಅವಕಾಶ ದೊರೆಯಿತು. ಅವರು ಕ್ರಿಸ್ ಮಾರ್ಟಿನ್ ರ ಮೊದಲ ಚೆಂಡಿಗೆ ಗೋಲ್ಡನ್ ಡಕ್ ಆಗಿ ಔಟ್ ಆದರು. ನ್ಯೂಜಿಲೆಂಡ್ ನ ಇನ್ನಿಂಗ್ಸ್ ನಲ್ಲಿ, ಹಮೀಶ್ ಮಾರ್ಷಲ್ ಗೆ ಬೌಲಿಂಗ್ ಮಾಡುವ ಮೂಲಕ ಸೀನಿಯರ್ ವಿಭಾಗದಲ್ಲಿ ತಮ್ಮ ಮೊದಲ ಅಂತರರಾಷ್ಟ್ರೀಯ ವಿಕೆಟ್ ಗಳಿಸಿದರು.
ಟೆಸ್ಟ್ ತಂಡದಲ್ಲಿ ಅವರು ಸೇರ್ಪಡೆಗೊಳ್ಳದ ಕಾರಣ ಅವರು ವಿಕ್ಟೋರಿಯಾ ತಂಡಕ್ಕೆ ಹಿಂದಿರುಗಿ, ಫೋರ್ಡ್ ರೇಂಜರ್ ಕಪ್ ಅಂತಿಮ ಪಂದ್ಯದಲ್ಲಿ ತಂಡಕ್ಕೆ ಸೇರ್ಪಡೆಯಾದರು, ತಂಡವು ೧೨ ರನ್ ಗಳಿಂದ ಕ್ವೀನ್ಸ್ ಲ್ಯಾಂಡ್ ತಂಡಕ್ಕೆ ಶರಣಾಯಿತು. ತಾಸ್ಮೇನಿಯಾ ಹಾಗು ಕ್ವೀನ್ಸ್ ಲ್ಯಾಂಡ್ ನಡುವಿನ ಪಂದ್ಯವು ಡ್ರಾ ಆದ ಕಾರಣದಿಂದ, ಮತ್ತೊಂದು ಅಂತಿಮ ಪಂದ್ಯವು ಕ್ವೀನ್ಸ್ ಲ್ಯಾಂಡ್- ವಿಕ್ಟೋರಿಯಾ ತಂಡದ ನಡುವೆ ನಡೆಯುತ್ತದೆ, ಇದು ಶೆಫ್ಫೀಲ್ಡ್ ಶೀಲ್ಡ್ ಗಾಗಿ ನಡೆದ ಪಂದ್ಯ. ಕ್ವೀನ್ಸ್ ಲ್ಯಾಂಡ್ ತಂಡವು ಸಮಗ್ರವಾಗಿ ಉತ್ತಮ ಪ್ರದರ್ಶನ ತೋರಿದರೂ, ವೈಟ್ ಗಳಿಸಿದ ೧೩೫ ಹಾಗು ೬೧ ರನ್ ಗಳಿಂದಾಗಿ ೨೦೦೩-೦೪ರ ನಂತರ ಮೊದಲ ಬಾರಿ ಚ್ಯಾಂಪಿಯನ್ ಶಿಪ್ ಪಟ್ಟಕ್ಕೆ ತಂಡವು ಮುನ್ನಡೆಯಿತು.
ಅಂಡರ್-೧೯ ವರ್ಲ್ಡ್ ಕಪ್ ನಲ್ಲಿ ಯಶಸ್ವಿ ಬ್ಯಾಟಿಂಗ್ ಪ್ರದರ್ಶನ ನೀಡಿದ್ದರೂ ಸಹ, ವಿಕ್ಟೋರಿಯಾ ತಂಡವು ವೈಟ್ ರಿಗೆ ಒಬ್ಬ ಬೌಲಿಂಗ್ ಆಲ್-ರೌಂಡರ್ ಆಗೇ ತಂಡದಲ್ಲಿ ಸ್ಥಾನ ನೀಡುತ್ತಿತ್ತು, ಈ ನಿರ್ಧಾರಕ್ಕೆ ೨೦೦೨–೦೩ರ ಕ್ರೀಡಾ ಋತುವಿನಲ್ಲಿ ೧೩ ಫಸ್ಟ್-ಕ್ಲಾಸ್ ಇನ್ನಿಂಗ್ಸ್ ನಲ್ಲಿ ವೈಟ್ ಕೇವಲ ೫೦ ರನ್ ಗಳನ್ನು ಗಳಿಸಿ, ೨೮ ವಿಕೆಟ್ ಗಳನ್ನು ಕಬಳಿಸಿದ ಕಾರಣವು ಪುಷ್ಟಿ ನೀಡುತ್ತಿತ್ತು. ಕ್ರೀಡಾಋತುವಿನ ತಮ್ಮ ಕಡೆಯ ಪಂದ್ಯದಲ್ಲಿ, ಅವರು ತಮ್ಮ ಮೊದಲ ಐದು ಹಾಗು ಹತ್ತು-ವಿಕೆಟ್ ಗಳನ್ನು ಗಳಿಸಿದರು, ಮೊದಲ ಇನ್ನಿಂಗ್ಸ್ ನಲ್ಲಿ ವೆಸ್ಟರ್ನ್-ಆಸ್ಟ್ರೇಲಿಯಾ ವಿರುದ್ಧ ೬/೬೬ ಗಳಿಸಿದರೆ ಎರಡನೇ ಇನ್ನಿಂಗ್ಸ್ ನಲ್ಲಿ ವಿಕ್ಟೋರಿಯಾ ತಂಡದ ಪರ ಹತ್ತು ವಿಕೆಟ್ ಗಳ ಜಯ ಗಳಿಸಲು ೪/೭೦ಗಳನ್ನು ಗಳಿಸಿದರು.
ಭಾರತ ಆತಿಥೇಯ ನೀಡಿದ ತ್ರಿಕೋನ ಸರಣಿಯಲ್ಲಿ ನ್ಯೂಜಿಲೆಂಡ್ ಹಾಗು ಭಾರತ ತಂಡದ ವಿರುದ್ಧ ಸೆಣೆಸಲು ಅವರನ್ನು ಆಸ್ಟ್ರೇಲಿಯಾ ತಂಡದ ನಾಯಕನನ್ನಾಗಿ ಆಯ್ಕೆ ಮಾಡಲಾಯಿತು. ಈ ನಾಯಕತ್ವದ ಜವಾಬ್ದಾರಿಯು ವೈಟ್ ಗೆ ಸಾಕಷ್ಟು ಓವರ್ ಗಳಲ್ಲಿ ಬೌಲ್ ಮಾಡುವ ಅವಕಾಶ ಒದಗಿಸಿಕೊಟ್ಟಿತು, ಒಟ್ಟಾರೆಯಾಗಿ ಅವರು ೩೦ ಓವರ್ ಗಳಿಗೆ ಬೌಲಿಂಗ್ ಮಾಡಿ, ಪಂದ್ಯಾವಳಿಯಲ್ಲಿ ಎಂಟು ವಿಕೆಟ್ ಕಬಳಿಸಿದರು, ಈ ನಿಟ್ಟಿನಲ್ಲಿ ಅವರು ಪಿಯುಶ್ ಚಾವ್ಲಾರ ನಂತರದ ಸ್ಥಾನ ಗಳಿಸಿದರು. ಅವರು ಐದನೇ ಅತ್ಯಧಿಕ ಬ್ಯಾಟಿಂಗ್ ಸರಾಸರಿಯೊಂದಿಗೆ ತಮ್ಮ ಆಲ್-ರೌಂಡ್ ಸಾಮರ್ಥ್ಯವನ್ನು ಪ್ರದರ್ಶಿಸುವುದರ ಜೊತೆಗೆ ತಮ್ಮ ತಂಡವನ್ನು ಫೈನಲ್ ಗೆ ಮುನ್ನಡೆಸಿದರು, ಸರಣಿಯಲ್ಲಿ ಇವರ ತಂಡವು ೧೫೬ ರನ್ ಗಳಿಂದ ಭಾರತ ತಂಡವನ್ನು ಮಣಿಸಿತು.
"ದಿದಿ, ಗೋಗೊ ಅಂಡ್‌ ದಿ ಆಬ್ಸೆಂಟ್‌ ಗೊಡಾಟ್‌ ಎಂಬ ಕೃತಿಯಲ್ಲಿ ಮುಕ್ಕೂಟಕ್ಕೆ ಸಂಬಂಧಿಸಿದ ಒಂದು ಸಿದ್ಧಾಂತವನ್ನು ಬರ್ನಾರ್ಡ್‌ ಡ್ಯುಕೋರ್‌ ಬೆಳೆಸುತ್ತಾನೆ. ಇದು ದಿ ಇಗೊ ಅಂಡ್‌ ದಿ ಇದ್‌ ಕೃತಿಯಲ್ಲಿ ಮನಸ್ಸಿನ ಕುರಿತಾಗಿ ಸಿಗ್ಮಂಡ್‌ ಫ್ರಾಯ್ಡ್‌' ನೀಡಿರುವ ತ್ರಿಮೂರ್ತಿವಾದದ ವಿವರಣೆಯನ್ನು ಹಾಗೂ ಹೆಸರುಗಳಿಗೆ ಸಂಬಂಧಿಸಿದ ಕೌಶಲಗಳ ಬಳಕೆಯನ್ನು ಆಧರಿಸಿದೆ. ಪಾತ್ರಗಳು ಯಾವ ಕೊರೆತೆಯನ್ನು ಹೊಂದಿವೆ ಎಂಬುದರ ಆಧಾರದ ಮೇಲೆ ಡ್ಯುಕೋರ್‌ ಅವುಗಳನ್ನು ವಿಶದೀಕರಿಸುತ್ತಾನೆ: ವಿವೇಚನಾಶೀಲ ಸ್ವಚ್ಛಂದವು ಅಪೂರ್ಣ ಅಹಂನ್ನು ಮೂರ್ತೀಕರಿಸುತ್ತದೆ, ಇದು ತಪ್ಪಿಹೋಗಿರುವ ಆನಂದ ತತ್ತ್ವವಾಗಿದ್ದು ಅದನ್ನು - ಎಂದೇ ಉಲ್ಲೇಖಿಸಲಾಗುತ್ತದೆ. ಹೆಚ್ಚು ಸಹಜ ಪ್ರೇರಣೆಯ ಮತ್ತು ವಿಚಾರಹೀನವಾದ ದಿ-ದಿ ,
ಹಿಂದುಳಿದ ಪ್ರಕೃತಿ ದತ್ತ ಪ್ರವೃತ್ತಿ ಅಥವಾ ವಿವೇಚನಾಶೀಲ ತತ್ತ್ವದ ಬುಡಮೇಲು ಕೃತ್ಯವಾಗಿ ನೋಡಲ್ಪಡುತ್ತದೆ. ಅಧಿಜ್ಞಾತೃ ಅಥವಾ ನೈತಿಕ ಪ್ರಮಾಣಕಗಳ ಕಾರ್ಯಚಟುವಟಿಕೆಯನ್ನು ಗೊಡಾಟ್‌ ಈಡೇರಿಸುತ್ತಾನೆ. ಪೊಝೊ ಮತ್ತು ಲಕಿ ಎಂಬಿಬ್ಬರು ಮುಖ್ಯ ಪ್ರತಿಪಾದಕರ ಮರು-ಪುನರಾವರ್ತನೆಗಳಾಗಷ್ಟೇ ತಮ್ಮ ಅಸ್ತಿತ್ವವನ್ನು ಕಾಯ್ದುಕೊಳ್ಳುತ್ತಾರೆ. ಬೆಕೆಟ್‌ನ ನಾಟಕವನ್ನು ಮನುಷ್ಯನ ಅಸ್ತಿತ್ವದ ನಿರರ್ಥಕತೆಗೆ ಸಂಬಂಧಿಸಿದ ಒಂದು ರೂಪಕಾಲಂಕಾರವಾಗಿ ಡ್ಯುಕೋರ್‌ ಅಂತಿಮವಾಗಿ ನೋಡುತ್ತಾನೆ; ಈ ಸಂದರ್ಭದಲ್ಲಿ ಬಾಹ್ಯ ಅಸ್ತಿತ್ವವೊಂದರಿಂದ ಪಾಪ ವಿಮೋಚನೆಯನ್ನು ನಿರೀಕ್ಷಿಸಲಾಗುತ್ತದೆ, ಮತ್ತು ತನ್ನತನವೆಂಬುದು ನಿರಾಕರಿಸಲ್ಪಟ್ಟ ಆತ್ಮಾವಲೋಕನವಾಗಿರುತ್ತದೆ."
ತನ್ನ ಗುಲಾಮನಾದ ಲಕಿಯನ್ನು ಮಾರಲೆಂದು ಪೊಝೊ ಸಂತೆಯ ಹಾದಿ ಹಿಡಿದಿದ್ದ ಎಂಬ ವಾಸ್ತವಾಂಶದ ಜೊತೆಗೆ, ಅವನ ಕುರಿತಾಗಿ ಸ್ವಲ್ಪವೇ ತಿಳಿದುಬರುತ್ತದೆ. ಜಬರದಸ್ತಿಮಾಡುವ ಮತ್ತು ಒಣಹೆಮ್ಮೆಯ ಓರ್ವ ಅಧಿಪತ್ಯದ ಅಥವಾ ಪ್ರಬಲನಾದ ಜಮೀನುದಾರನಾಗಿ ಅವನು ಸ್ವತಃ ತನ್ನನ್ನು ಸಾದರಪಡಿಸಿಕೊಳ್ಳುತ್ತಾನೆ. ಅವನು ಬಳಸುವ ತಂಬಾಕಿನ ಕೊಳವೆಯು ಕಾಪ್‌ ಅಂಡ್‌ ಪೀಟರ್‌ಸನ್‌ ಎಂಬ ಹೆಸರಿನ, ಡಬ್ಲಿನ್‌ನ ಸುಪರಿಚಿತ ತಂಬಾಕು ವ್ಯಾಪಾರಿಗಳಿಂದ ತಯಾರಿಸಲ್ಪಟ್ಟಿರುತ್ತದೆ; ಈ ತಂಬಾಕಿನ ಕೊಳವೆಯನ್ನು ಅವನು ಒಂದು "ಚುಂಗಾಣಿ" ಎಂಬುದಾಗಿ ಉಲ್ಲೇಖಿಸುತ್ತಾನಾದರೂ, ಅದನ್ನು ಎಸ್ಟ್ರಾಗನ್‌ ಒಂದು "ಡುಡೀನ್‌" ಎಂದು ಕರೆಯುತ್ತಾನೆ. ಇದು ಅವರ ಸಾಮಾಜಿಕ ನಿಲುವಿನಲ್ಲಿನ ವ್ಯತ್ಯಾಸಗಳನ್ನು ಎತ್ತಿ ತೋರಿಸುತ್ತದೆ. ತನ್ನ ಜ್ಞಾಪಕಶಕ್ತಿಯು ಕಳಪೆಮಟ್ಟದಲ್ಲಿದೆ ಎಂದು ಅವನು ಒಪ್ಪಿಕೊಳ್ಳುತ್ತಾನಾದರೂ, ಅವನಲ್ಲಿನ ಶಾಶ್ವತವಾದ ಸ್ವಾರ್ಥಮಗ್ನತೆಯು ಅದಕ್ಕೆ ಹೆಚ್ಚಿನ ರೀತಿಯಲ್ಲಿ ಕಾರಣವಾಗಿರುತ್ತದೆ. "ಪೊಝೊ ಎಂಬುದು ಅತಿಯಾಗಿ ಸರಿದೂಗಿಸಬೇಕಿರುವ ಒಂದು ಪಾತ್ರವಾಗಿದೆ. ಈ ಕಾರಣದಿಂದಲೇ ಆತ ವಿಪರೀತ ದುಡಿಯುತ್ತಾನೆ. ಮತ್ತು ಅವನಲ್ಲಿರುವ ಒಂದು ಆಳವಾದ ಅಭದ್ರತೆಗೆ ಅವನ ಅತಿ ಪರಿಹಾರವೇ ಕಾರಣವಾಗಿರುತ್ತದೆ. ಇವು ಬೆಕೆಟ್‌ ಹೇಳಿದ ಸಂಗತಿಗಳಾಗಿದ್ದವು, ಅವನು ಬಳಸಿದ ಮನೋವೈಜ್ಞಾನಿಕ ಪರಿಭಾಷೆಗಳಾಗಿದ್ದವು."
ನಾಟಕದ ಸಮಸ್ತ ವಿಷಯದ ಆವರ್ತಕ ಸ್ವರೂಪವನ್ನು ನಿದರ್ಶಿಸುವ ಕೆಲಸವನ್ನು ಮಾಡುವ ನಾಯಿಯೊಂದರ ಸುತ್ತ ಸುತ್ತಿಕೊಂಡು ವ್ಲಾದಿಮಿರ್‌ ಪುನರಾವರ್ತಕವೊಂದನ್ನು ಹಾಡಿಕೊಳ್ಳುತ್ತಿರುವುದರೊಂದಿಗೆ ಅಂಕ ಆರಂಭವಾಗುತ್ತದೆ. ಅಷ್ಟೇ ಅಲ್ಲ, ಉತ್ಸವ ಸದೃಶವಾಗಿರುವ ಸಂಗೀತ ಭವನದ ಸಂಪ್ರದಾಯಗಳು ಹಾಗೂ ವಿವಿಧ ವಿನೋದಾವಳಿ ಹಾಸ್ಯದೆಡೆಗಿನ ನಾಟಕದ ಪ್ರಥಮ ಪ್ರವೇಶವನ್ನು ಇದು ಬೆರಳು ಮಾಡಿ ತೋರಿಸುತ್ತದೆ (ನಾಟಕದಲ್ಲಿರುವ ನಾಯಿಯ ಸ್ವಭಾವದ ಅನೇಕ ಉಲ್ಲೇಖಗಳು ಮತ್ತು ಪರೋಕ್ಷ ಪ್ರಸ್ತಾಪಗಳ ಪೈಕಿ ಇದು ಕೇವಲ ಒಂದಾಗಿದೆ). ತಾವು ಸಿಕ್ಕಿಹಾಕಿಕೊಂಡಿರುವ ಪ್ರಪಂಚವು ಸಮಯದ ಸಂಕೀರ್ಣವಾದ ಪ್ರಗತಿಯನ್ನು ಪ್ರಕಟಪಡಿಸುತ್ತದೆ ಎಂಬ ಅಂಶವನ್ನು ವ್ಲಾದಿಮಿರ್‌‌ ಒಂದಷ್ಟು ಮನಗಾಣುವುದು ಇಲ್ಲಿ ಕಂಡುಬರುತ್ತದೆ. ಅಲ್ಲಿ ರೇಖಾತ್ಮಕ ಪ್ರಗತಿಯ ಕಾಲ್ಪನಿಕ ಪುರಾವೆಯಿದ್ದರೂ, ಮೂಲಭೂತವಾಗಿ ತಾನು ಮತ್ತೆ ಮತ್ತೆ ಅದೇ ದಿನದಲ್ಲಿ ವಾಸಿಸುತ್ತಿರುವಂತೆ ಅವನು ಕಂಡುಕೊಳ್ಳಲು ಶುರುಮಾಡುತ್ತಾನೆ. ವ್ಲಾದಿಮಿರ್‌‌ನ ಹಾಡಿನ ಕುರಿತಾಗಿ ಯುಜೀನ್‌ ವೆಬ್‌‌ ಬರೆಯುತ್ತಾ, "ಹಾಡಿನಲ್ಲಿರುವ ಕಾಲವು ಒಂದು ರೇಖಾತ್ಮಕ ಅನುಕ್ರಮವಲ್ಲದಿದ್ದರೂ, ಅದು ಬಿಡುವಿಲ್ಲದಂತೆ ಪುನರುಚ್ಚರಿಸಿದ ಕ್ಷಣವಾಗಿದೆ. ಅದರ ಹುರುಳು ಏಕೈಕ ಚಿರಂತನ ಘಟನೆಯಾಗಿದೆ. ಅದೇ ಮರಣ" ಎಂದು ಅಭಿಪ್ರಾಯ ಪಡುತ್ತಾನೆ.
ದಿದಿ ಮತ್ತು ಗೋಗೊ ಇಬ್ಬರೂ ನಿರ್ದಿಷ್ಟವಾಗಿ ಸ್ವಾರ್ಥಿ ಹಾಗೂ ಕಲ್ಲೆದೆಯ ವ್ಯಕ್ತಿಗಳಾಗಿ ಹೊರಹೊಮ್ಮಿದ ಸ್ವಲ್ಪ ಹೊತ್ತಿನ ನಂತರ ಬರುವ ಹುಡುಗನು ಗೊಡಾಟ್‌ ಅಲ್ಲಿಗೆ ಬರುತ್ತಿಲ್ಲ ಎಂದು ತಿಳಿಸುತ್ತಾನೆ. ಸದರಿ ಹುಡುಗನನ್ನು ಸಾಧುಸ್ವಭಾವ ಮತ್ತು ಭರವಸೆಯನ್ನು ಪ್ರತಿನಿಧಿಸುವ ವ್ಯಕ್ತಿಗಳಾಗಿ ಕಾಣಬಹುದು; ನಂತರದಲ್ಲಿ ಒಂದು ಹೊರಹೊಮ್ಮುವ ವ್ಯಕ್ತಿತ್ವ ಮತ್ತು ಪಾತ್ರದ ದೆಸೆಯಿಂದ, ಸಹಾನುಭೂತಿಯು ಪ್ರಜ್ಞಾಪೂರ್ವಕವಾಗಿ ಹೊರಗಿಡಲ್ಪಡುತ್ತದೆ, ಮತ್ತು ಅಂಥ ನಿದರ್ಶನದಲ್ಲಿ ಕಾಣಿಸಿಕೊಳ್ಳುವವರು ತಾರುಣ್ಯದ ಪೊಝೊ ಮತ್ತು ಲಕಿ ಆಗಿರುತ್ತಾರೆ. ಈ ರೀತಿಯಲ್ಲಿ ಗೊಡಾಟ್‌ ಸಹಾನುಭೂತಿಯುಳ್ಳವನಾಗಿರುತ್ತಾನೆ ಮತ್ತು ತಾನು ಬರಲಿದ್ದೇನೆ ಎಂದು ಹೇಳುತ್ತಾ ಹೋದಂತೆ, ಪ್ರತಿದಿನವೂ ಆಗಮಿಸಲು ಅವನು ವಿಫಲಗೊಳ್ಳುತ್ತಾನೆ. ಓರ್ವ ಹುಡುಗನು ಹೊಡೆಯಲ್ಪಟ್ಟ ಎಂಬುದರ ಕುರಿತಾಗಿ ಯಾರೂ ಕಾಳಜಿ ವಹಿಸುವುದಿಲ್ಲ. ಈ ಅರ್ಥಕಲ್ಪನೆಯಲ್ಲಿ ಒಂದು ವ್ಯಂಗ್ಯವನ್ನು ಕಾಣಬಹುದು; ಮರಕ್ಕೆ ಅಂಟಿಕೊಂಡಿರುವ ಪಾತ್ರಗಳು ಸಹಾನುಭೂತಿಯುಳ್ಳವರಾಗಿ ಮಾರ್ಪಡಲು ತಮ್ಮ ಹೃದಯಗಳನ್ನು ಬದಲಾಯಿಸಿಕೊಳ್ಳುವ ಮೂಲಕವೇ, ಅಲ್ಲಿಂದ ಚಲಿಸಬಲ್ಲರೇ ಮತ್ತು ಗೊಡಾಟ್‌ಗಾಗಿ ಕಾಯುತ್ತಿರುವುದನ್ನು ನಿಲ್ಲಿಸಬಲ್ಲರೇ ಅಂಬುದೇ ಇಲ್ಲಿನ ಒಂದು ವ್ಯಂಗ್ಯವಾಗಿದೆ.
ಎಸ್ಟ್ರಾಗನ್‌ ಮತ್ತೊಮ್ಮೆ ಸಮರ್ಥಿಸುತ್ತಾ, ತಾನು ಚರಂಡಿಯೊಂದರಲ್ಲಿ ರಾತ್ರಿಯನ್ನು ಕಳೆದಿದ್ದಾಗಿ ಮತ್ತು ಈ ಬಾರಿ "ಅವರ ಪೈಕಿಯ ಹತ್ತು ಮಂದಿ" ತನಗೆ ಹೊಡೆದದ್ದಾಗಿ ಹೇಳಿಕೊಳ್ಳುತ್ತಾನೆ; ಆದರೆ ಗಾಯದ ಯಾವ ಕುರುಹನ್ನೂ ಅವನು ತೋರಿಸುವುದಿಲ್ಲ. ಮರದಲ್ಲಿ ಯಾವ ಕಾಲೋಚಿತ ಬದಲಾವಣೆ ಕಂಡುಬರುತ್ತದೆ ಎಂಬುದರ ಕುರಿತಾಗಿ ಮತ್ತು ಹಿಂದಿನ ದಿನದ ನಡಾವಳಿಗಳ ಬಗೆಗೆ ಅವನೊಂದಿಗೆ ಮಾತನಾಡಲು
ವ್ಲಾದಿಮಿರ್‌‌ ಪ್ರಯತ್ನಿಸುತ್ತಾನೆ. ಆದರೆ ಅವನ ಸ್ಮರಣಶಕ್ತಿಯು ಅಸ್ಪಷ್ಟವಾಗಿರುತ್ತದೆ. ಪೊಝೊ ಮತ್ತು ಲಕಿಯ ಕುರಿತಾಗಿ ಎಸ್ಟ್ರಾಗನ್‌ ಜ್ಞಾಪಿಸಿಕೊಳ್ಳುವಂತಾಗಲು ವ್ಲಾದಿಮಿರ್‌‌ ಪ್ರಯತ್ನಿಸುತ್ತಾನೆ, ಆದರೆ ಮೂಳೆಗಳನ್ನು ಮತ್ತು ಒದೆಸಿಕೊಂಡಿದ್ದನ್ನು ಮಾತ್ರವೇ ನೆನಪಿಸಿಕೊಳ್ಳುವಲ್ಲಿ ಅವನು ಸಮರ್ಥನಾಗುತ್ತಾನೆ. ಹಿಂದಿನ ದಿನದ ಘಟನೆಗಳ ಸ್ಪಷ್ಟವಾದ ಪುರಾವೆಯನ್ನು ನಿರ್ಮಿಸುವುದಕ್ಕೆ ಇಲ್ಲೊಂದು ಸದವಕಾಶವಿದೆ ಎಂಬುದನ್ನು ವ್ಲಾದಿಮಿರ್‌‌ ಮನಗಾಣುತ್ತಾನೆ. ಒಂದಷ್ಟು ಕಷ್ಟಪಟ್ಟ ನಂತರ, ಎಸ್ಟ್ರಾಗನ್‌ ಅವನಿಗೆ ತನ್ನ ಕಾಲನ್ನು ತೋರಿಸುತ್ತಾನೆ. ಅದರಲ್ಲೊಂದು ಗಾಯವಿರುತ್ತದೆ ಹಾಗೂ ಅದು ಕೀವುಗಟ್ಟುವುದಕ್ಕೆ ಪ್ರಾರಂಭಿಸಿರುತ್ತದೆ. ಎಸ್ಟ್ರಾಗನ್‌ ಯಾವುದೇ ಬೂಟುಗಳನ್ನು ಧರಿಸಿಲ್ಲ ಎಂಬ ಅಂಶವನ್ನು ಆಗಷ್ಟೇ ವ್ಲಾದಿಮಿರ್‌‌ ಗಮನಿಸುತ್ತಾನೆ.
ಲಕಿಯು ತಾನಿದ್ದ ಸ್ಥಿತಿಯಿಂದ ಎಚ್ಚರಗೊಳ್ಳುತ್ತಿದ್ದಂತೆ, ತನ್ನ ವಸ್ತುಗಳನ್ನು ಕಟ್ಟಿಕೊಂಡು ಹೊರಡುವುದಕ್ಕೆ ಪೊಝೊ ಅವನನ್ನು ಅನುವುಗೊಳಿಸುತ್ತಾನೆ ಮತ್ತು ಅವರು ಒಟ್ಟಾಗಿ ಅಲ್ಲಿಂದ ಹೊರಡುತ್ತಾರೆ. ಸದರಿ ಅಂಕದ ಅಂತ್ಯದಲ್ಲಿ , ಗೊಡಾಟ್‌ನಿಂದ ಕಳಿಸಲ್ಪಟ್ಟ ಓರ್ವ ಸಂದೇಶವಾಹಕ ಎಂಬುದಾಗಿ ತೋರಿಸಿಕೊಳ್ಳುವ ಹುಡುಗನೊಬ್ಬ ಅಲ್ಲಿಗೆ ಆಗಮಿಸುತ್ತಾನೆ ಮತ್ತು ಗೊಡಾಟ್‌ ಆ "ಸಂಜೆಯ ಬದಲಿಗೆ ಮಾರನೆಯ ದಿನ" ಖಂಡಿತವಾಗಿ ಬರಲಿದ್ದಾನೆ ಎಂಬುದಾಗಿ ಸದರಿ ಜೋಡಿಗೆ ವರ್ತಮಾನ ನೀಡುತ್ತಾನೆ. ವ್ಲಾದಿಮಿರ್ ಆ ಹುಡುಗನನ್ನು ವಿಚಾರಣೆ ಮಾಡುವ ಸಂದರ್ಭದಲ್ಲಿ, ಒಂದು ವೇಳೆ ಹಿಂದಿನ ದಿನವೂ ಸಹ ಆತ ಬಂದಿದ್ದನೇ ಎಂದು ಕೇಳುತ್ತಾನೆ; ಈ ಇಬ್ಬರೂ ಪುರುಷರು ಒಂದು ಅನಿಶ್ಚಿತ ಅವಧಿಯಿಂದ ಕಾಯುತ್ತಿದ್ದರು ಎಂಬುದು ಹಾಗೂ ಅವರು ಕೊನೆಯೇ ಇಲ್ಲದಂತೆ ತಮ್ಮ ಕಾಯುವಿಕೆಯನ್ನು ಮುಂದುವರಿಸುವ ಸಾಧ್ಯತೆಯಿದೆ ಎಂಬುದು ಇದರಿಂದ ಸ್ಪಷ್ಟವಾಗುತ್ತದೆ. ಆ ಹುಡುಗನು ಅಲ್ಲಿಂದ ಹೊರಟುಹೋದ ನಂತರ, ತಾವೂ ಸಹ ಅಲ್ಲಿಂದ ತೆರಳಲು ಅವರು ನಿರ್ಧರಿಸುತ್ತಾರಾದರೂ, ಅದಕ್ಕೆ ಸಂಬಂಧಿಸಿದ ಯಾವ ಪ್ರಯತ್ನವನ್ನೂ ಮಾಡುವುದಿಲ್ಲ; ಇದು ಪರದೆಯನ್ನು ಎಳೆದಂತೆ, ಅಂಕ ರಲ್ಲಿಯೂ ಪುನರಾವರ್ತಿಸಲ್ಪಡುವ ಒಂದು ಕ್ರಮವಾಗಿರುತ್ತದೆ.
ನಾಟಕದ ಎರಡೂ ಅಂಕಗಳಾದ್ಯಂತವೂ ಒಂದೇ ಒಂದು ದೃಶ್ಯವಿರುವುದನ್ನು ಕಾಣಬಹುದು. ಹಳ್ಳಿಗಾಡಿನ ರಸ್ತೆಯೊಂದರ ಮೇಲೆ ಮರವೊಂದರ ಪಕ್ಕದಲ್ಲಿ ಇಬ್ಬರು ಪುರುಷರು ಕಾಯುತ್ತಿರುತ್ತಾರೆ. ನಿರ್ದಿಷ್ಟವಾಗಿ ಹೇಳಲಾಗದ ಮೂಲವೊಂದಕ್ಕೆ ಈ ಪುರುಷರು ಸೇರಿರುತ್ತಾರಾದರೂ, ರಾಷ್ಟ್ರೀಯತೆಯ ಆಧಾರದ ಮೇಲೆ ಅವರು ಇಂಗ್ಲಿಷರಲ್ಲ ಎಂಬುದು ಅಲ್ಲಿ ನಿಚ್ಚಳವಾಗಿ ಕಂಡುಬರುತ್ತದೆ (ಮತ್ತು ಇಂಗ್ಲಿಷ್‌-ಭಾಷೆಯಲ್ಲಿನ ಕೃತಿ-ನಿರ್ಮಾಣಗಳನ್ನು ಐರಿಷ್‌ ಭಾಷೆಯ ಏರಿಳಿತಗಳೊಂದಿಗೆ ಸಾಂಪ್ರದಾಯಿಕವಾಗಿ ನಿರ್ವಹಿಸಲಾಗುತ್ತದೆ). ೧೯೭೫ರಲ್ಲಿ ಕಂಡುಬಂದ ಬೆಕೆಟ್‌ನದೇ ಸ್ವಂತದ ಜರ್ಮನ್‌ ಕೃತಿ-ನಿರ್ಮಾಣದಲ್ಲಿರುವಂತೆ, ಹಸ್ತಪ್ರತಿಯ ಅನುಸಾರ ಒಂದು ತಗ್ಗಿನ ದಿಬ್ಬದ ಮೇಲೆ ಎಸ್ಟ್ರಾಗನ್‌ ಕುಳಿತುಕೊಳ್ಳಬೇಕಿದ್ದು, ಇದು ಸಾಮಾನ್ಯವಾಗಿ ಒಂದು ಕಲ್ಲಾಗಿರುತ್ತದೆ. ಮೊದಲ ಅಂಕದಲ್ಲಿ ಮರದಲ್ಲಿ ಎಲೆಗಳಿರುವುದಿಲ್ಲ. ಎರಡನೇ ಅಂಕದಲ್ಲಿ, ಅದು ಮರುದಿನವಾಗಿರುತ್ತದೆ ಎಂದು ಹಸ್ತಪ್ರತಿಯು ನಿರ್ದಿಷ್ಟವಾಗಿ ಸೂಚಿಸುವುದರ ಹೊರತಾಗಿಯೂ, ಮರದಲ್ಲಿ ಒಂದಷ್ಟು ಎಲೆಗಳು ಕಾಣಿಸಿಕೊಳ್ಳುತ್ತವೆ. "ಅಸ್ಪಷ್ಟ ಸ್ಥಳ ದ ಪರಿಕಲ್ಪನೆಯು ನಿರ್ದಿಷ್ಟವಾಗಿ ಅನ್ವಯಿಸಿರದ ಒಂದು ತಾಣವಾಗಿದೆ" ಎಂಬ ಕನಿಷ್ಟತಮ ವಿವರಣೆಯನ್ನು ಇಲ್ಲಿ ಸ್ಮರಿಸಿಕೊಳ್ಳಬೇಕಾಗುತ್ತದೆ.
ಬರೆಯುವುದನ್ನು ಬೆಕೆಟ್‌ ಆರಂಭಿಸಿದಾಗ ವ್ಲಾದಿಮಿರ್‌‌ ಮತ್ತು ಎಸ್ಟ್ರಾಗನ್ ಕುರಿತಾದ ಒಂದು ದೃಷ್ಟಿಗೋಚರ ಬಿಂಬವನ್ನು ಅಥವಾ ಚಾಕ್ಷುಷ ಚಿತ್ರವನ್ನು ಅವನು ಹೊಂದಿರಲಿಲ್ಲ. ಅವರು ಅಲೆಮಾರಿಗಳು ಎಂಬಂತೆ ಪಠ್ಯದಲ್ಲಿ ಎಲ್ಲಿಯೂ ಉಲ್ಲೇಖಿಸಲ್ಪಟ್ಟಿಲ್ಲ. ರೋಜರ್‌‌ ಬ್ಲಿನ್‌ ಈ ಕುರಿತಾಗಿ ತನ್ನ ಅಭಿಪ್ರಾಯವನ್ನು ತಿಳಿಸುತ್ತಾ, "ಬೆಕೆಟ್‌ ಅವರ ಧ್ವನಿಗಳನ್ನು ಕೇಳಿಸಿಕೊಂಡನಾದರೂ, ತನ್ನ ಪಾತ್ರಗಳನ್ನು ನನಗೆ ವಿವರಿಸುವುದಕ್ಕೆ ಅವನಿಗಾಗಲಿಲ್ಲ. 'ಅವರು ದುಂಡು ಟೋಪಿಗಳನ್ನು ಧರಿಸಿದ್ದಾರೆ ಎಂಬುದಷ್ಟೇ ನನಗೆ ಖಾತ್ರಿಯಾಗಿ ತಿಳಿದಿರುವ ವಿಷಯ' ಎಂದು ಅವನು ಹೇಳಿದ. ಫಾಕ್ಸ್‌ರಾಕ್‌‌‌ನಲ್ಲಿ ಬೆಕೆಟ್‌ ಬೆಳೆಯುತ್ತಿದ್ದಾಗ, ಅನೇಕ ಸಾಮಾಜಿಕ ಸನ್ನಿವೇಶಗಳಲ್ಲಿ ದುಂಡು ಟೋಪಿಯು ನಿಸ್ಸಂದೇಹವಾಗಿ ಪುರುಷರಿಗೆ ಸಂಬಂಧಿಸಿದಂತಿದ್ದ ಶಿಷ್ಟಾಚಾರಕ್ಕೆ ಅಗತ್ಯವಾದ ವಸ್ತುವಾಗಿತ್ತು (ಅವನು ತನ್ನ ಬೆರಿ ಟೋಪಿಯನ್ನು ಧರಿಸಿ ಮೊದಲ ಬಾರಿಗೆ ಮರಳಿ ಬಂದಾಗ. ದುಂಡು ಟೋಪಿಯೊಂದನ್ನು ಧರಿಸಿದಿರುವ ಮೂಲಕ ಆತ ತನ್ನ ಕುಟುಂಬವನ್ನು ನಿರಾಶೆಗೊಳಿಸುತ್ತಿದ್ದಾನೆ ಎಂಬುದಾಗಿ ಅವನ ತಾಯಿಯು ಅವನಿಗೆ ಸೂಚಿಸಿದ್ದಳು), ಮತ್ತು ಅವನ ತಂದೆಯು ಸಾಮಾನ್ಯವಾಗಿ ಇಂಥದೊಂದು ಟೋಪಿಯನ್ನು ಧರಿಸುತ್ತಿದ್ದ" ಎಂದು ಹೇಳಿದ್ದಾನೆ.
ವೇಟಿಂಗ್‌ ಫಾರ್‌ ಗೊಡಾಟ್‌ ನಾಟಕವು ಇಬ್ಬರು ಪುರುಷರ ಜೀವನಗಳಲ್ಲಿನ ಎರಡು ದಿನಗಳನ್ನು ಅನುಸರಿಸಿಕೊಂಡು ಸಾಗುತ್ತದೆ; ಗೊಡಾಟ್‌ ಎಂಬ ಹೆಸರನ್ನು ಹೊಂದಿದ ಯಾರೋ ಒಬ್ಬ ಆಗಮಿಸುತ್ತಾನೆಂದು ಈ ಇಬ್ಬರು ವ್ಯಕ್ತಿಗಳು ನಿರೀಕ್ಷಿಸುತ್ತಾ ಮತ್ತು ವ್ಯರ್ಥವಾಗಿ ಕಾಯುತ್ತಿರುವಾಗ ಸ್ವತಃ ದಿಕ್ಕು ಬದಲಾಯಿಸುತ್ತಾರೆ. ಅವನನ್ನು ಓರ್ವ ಪರಿಚಯಸ್ಥ ಎಂಬುದಾಗಿ ಅವರು ಸಮರ್ಥಿಸಿಕೊಳ್ಳುತ್ತಾರಾದರೂ, ವಾಸ್ತವವಾಗಿ ಅವನ ಕುರಿತು ಅವರಿಗೆ ಗೊತ್ತಿರುವುದಿಲ್ಲ; ಒಂದು ವೇಳೆ ಅವನು ತಮಗೆದುರಾದರೂ ಅವನನ್ನು ತಮ್ಮ ಕೈಲಿ ಗುರುತಿಸಲಾಗುವುದಿಲ್ಲ ಎಂಬ ಅಂಶವನ್ನೂ ಅವರು ಒಪ್ಪಿಕೊಳ್ಳುತ್ತಾರೆ. ಸ್ವತಃ ತಮ್ಮನ್ನು ಕೆಲಸದಲ್ಲಿ ತೊಡಗಿಸಿಕೊಳ್ಳುವ ಸಲುವಾಗಿ ಅವರು ಬಗೆಬಗೆಯ ಚಟುವಟಿಕೆಗಳಿಗೆ ಮೊರೆಹೋಗುತ್ತಾರೆ; ಅವರು ತಿನ್ನುತ್ತಾರೆ, ಮಲಗುತ್ತಾರೆ, ಸಂಭಾಷಣೆ ನಡೆಸುತ್ತಾರೆ, ಹಾಡು ಹೇಳುತ್ತಾರೆ, ಆಟಗಳನ್ನು ಆಡುತ್ತಾರೆ, ವ್ಯಾಯಾಮ ಮಾಡುತ್ತಾರೆ, ಟೋಪಿಗಳನ್ನು ಅದಲು-ಬದಲು ಮಾಡಿಕೊಳ್ಳುತ್ತಾರೆ, ಮತ್ತು ಆತ್ಮಹತ್ಯೆಯ ಕುರಿತೂ ಆಲೋಚಿಸುತ್ತಾರೆ — ಒಟ್ಟಿನಲ್ಲಿ, "ನಿರುಪಾಯದ ಸ್ಥಿತಿಯಲ್ಲಿ ಇರುವಾಗ ಭಯಾನಕ ಮೌನವನ್ನು ಹಿಡಿದಿಡಲು ಏನೆಲ್ಲಾ ಮಾಡಬಹುದೋ ಅವೆಲ್ಲವನ್ನೂ ಮಾಡುತ್ತಾರೆ".
ಎಂಬ ಮೊದಲ ಅಕ್ಷರ ಅಥವಾ ಉಚ್ಚಾರಾಂಶದ ಮೇಲೆ ಒತ್ತು ನೀಡುವುದರೊಂದಿಗೆ ಬ್ರಿಟನ್‌ ಮತ್ತು ಐರ್ಲೆಂಡ್‌ನಲ್ಲಿ "ಗೊಡಾಟ್‌" ಎಂಬ ಹೆಸರು ಉಚ್ಚರಿಸಲ್ಪಡುತ್ತದೆ; ಎಂಬ ಎರಡನೇ ಅಕ್ಷರ ಅಥವಾ ಉಚ್ಚಾರಾಂಶದ ಮೇಲೆ ಒಂದು ಒತ್ತು ನೀಡುವುದರೊಂದಿಗೆ ಉತ್ತರ ಅಮೆರಿಕಾದಲ್ಲಿ ಇದು ಸಾಮಾನ್ಯವಾಗಿ ಉಚ್ಚರಿಸಲ್ಪಡುತ್ತದೆ. ಮೊದಲ ಉಚ್ಚಾರಾಂಶದ ಮೇಲೆಯೇ ಒತ್ತುನೀಡಬೇಕೆಂದು ಸ್ವತಃ ಬೆಕೆಟ್‌ ತಿಳಿಸಿದ್ದಾನೆ. ಹೀಗಾಗಿ ಉತ್ತರ ಅಮೆರಿಕಾದವರ ಉಚ್ಚಾರಣೆಯು ಒಂದು ತಪ್ಪೆನಿಸಿಕೊಳ್ಳುತ್ತದೆ. ಇದರಲ್ಲಿನ ಅಕ್ಷರವು ಉಚ್ಚಾರಣಾರಹಿತವಾಗಿದೆ. ಬೆಕೆಟ್‌ ಐರ್ಲೆಂಡ್‌ನಲ್ಲಿ ಜನಿಸಿದ ಮತ್ತು ಬೆಳೆದ ಕಾರಣದಿಂದಾಗಿ, ಅವನಿಗೆ ಐರಿಷ್‌ ಭಾಷೆಯ ಸಂಪೂರ್ಣವಾಗಿ ಪರಿಚಯವಿತ್ತು. ಐರಿಷ್‌ ವಲಯದ ಕೆಲ್ಟ್‌ ಜನರ ಭಾಷೆಯಲ್ಲಿ "ಗೊ ಡಿಯೊ" ಎಂದರೆ "ಎಂದೆಂದಿಗೂ" ಮತ್ತು "ಒಂದು ಅತ್ಯಂತ ಸುದೀರ್ಘ ಕಾಲ" ಎಂಬ ಎರಡೂ ಅರ್ಥಗಳಿವೆ. ಪದಗಳ ಜೊತೆಗೆ ತಾನು ಆಡಿರುವುದನ್ನು ಫ್ರೆಂಚ್‌ ಅಥವಾ ಇಂಗ್ಲಿಷ್‌ ಮಾತನಾಡುವವರ ಪೈಕಿಯ ಕೆಲವೇ ಪ್ರೇಕ್ಷಕರು ಗ್ರಹಿಸುತ್ತಾರೆ ಎಂದು ತಿಳಿದಿದ್ದ ಬೆಕೆಟ್‌, ಆ ಹೆಸರನ್ನು ಆರಿಸುವ ಸಂದರ್ಭದಲ್ಲಿ ಪ್ರಾಯಶಃ ಕುಚೋದ್ಯದ ಹಾಸ್ಯದಲ್ಲಿ ತನ್ನನ್ನು ತೊಡಗಿಸಿಕೊಂಡಿದ್ದ ಎನಿಸುತ್ತದೆ.
ಪೊಝೊ ಮತ್ತು ತೀವವಾಗಿ-ಹೊರೆಹೊತ್ತ ಆತನ ಗುಲಾಮನಾದ ಲಕಿ ಅವರ ಸನಿಹದಲ್ಲಿ ಹಾದುಹೋಗುವುದರಿಂದ, ಅವರ ಕಾಯುವ ಪ್ರಕ್ರಿಯೆಗೆ ಅಡಚಣೆಯಾದಂತಾಗುತ್ತದೆ. ರಂಗಸ್ಥಳದ ಪಾರ್ಶ್ವಗಳಿಂದ ಹೊರಹೊಮ್ಮುವ "ಒಂದು ಭಯಾನಕ ಕೂಗು " ಲಕಿಯ ಆರಂಭಿಕ ಪ್ರವೇಶವನ್ನು ಘೋಷಿಸುತ್ತದೆ. ಲಕಿಯ ಕುತ್ತಿಗೆಯ ಸುತ್ತಲೂ ಒಂದು ಹಗ್ಗವನ್ನು ಕಟ್ಟಿರಲಾಗಿರುತ್ತದೆ. ರಂಗವೇದಿಕೆಯ ಅರ್ಧದಷ್ಟು ಭಾಗವನ್ನು ಅವನು ಹಾಯ್ದ ನಂತರ, ಹಗ್ಗದ ಮತ್ತೊಂದು ತುದಿಯನ್ನು ಹಿಡಿದುಕೊಂಡಿರುವ ಅವನ ಯಜಮಾನನು ಕಾಣಿಸಿಕೊಳ್ಳುತ್ತಾನೆ. ಪೊಝೊ ತನ್ನ ಗುಲಾಮನನ್ನು ಉದ್ದೇಶಿಸಿ ಕೂಗಾಡುತ್ತಾ ಆಜ್ಞೆಮಾಡುತ್ತಾನೆ ಮತ್ತು ಅವನನ್ನು ಮೇಲಿಂದ ಮೇಲೆ ಒಂದು "ಹಂದಿ" ಎಂದು ಕರೆಯುತ್ತಾನೆ. ಆದರೆ ಇತರ ಇಬ್ಬರೆಡೆಗೆ ವಿನಯಶೀಲನಾಗಿರುತ್ತಾನೆ. ಅವನೇ ಗೊಡಾಟ್‌ ಆಗಿರಬಹುದೆಂದು ಅವರಿಬ್ಬರೂ ಮೊದಲಿಗೆ ತಪ್ಪಾಗಿ ಭಾವಿಸುತ್ತಾರೆ. ಅವನು ಸ್ವಯಂ-ಘೋಷಿತ ಗಣ್ಯಪುರುಷನೆಂಬುದನ್ನು ಅವರು ಸ್ಪಷ್ಟವಾಗಿ ಗುರುತಿಸುವುದಿಲ್ಲ. ಇದು ಅವನಿಗೆ ಬೇಸರ ತರಿಸುತ್ತದೆ, ಆದರೆ, ಅವರು ನಿಂತಿರುವ ಭೂಮಿಯು ತನಗೆ ಸೇರಿದ್ದೆಂದು ಅವನು ಸಮರ್ಥಿಸಿಕೊಂಡಾಗ, "ರಸ್ತೆಯು ಎಲ್ಲರಿಗೂ ಮುಕ್ತವಾಗಿದೆ" ಎಂಬ ಅವರ ಮಾತಿಗೆ ಅವನು ಸಮ್ಮತಿಸುತ್ತಾನೆ.
ಬೆಕೆಟ್‌ ತಾನು ನಾಟಕದಲ್ಲಿ ಏನನ್ನು ಬರೆದಿದ್ದನೋ ಅದರಿಂದ ಆಚೆಗೆ ಪಾತ್ರಗಳನ್ನು ಹಿಗ್ಗಲಿಸುವ ಗೋಜಿಗೆ ಹೋಗಲಿಲ್ಲ. ಸರ್‌ ರಾಲ್ಫ್‌‌ ರಿಚರ್ಡ್‌‌ಸನ್‌ ಎಂಬ ಕಲಾವಿದನು ಪೊಝೊ, ಅವನ ಮನೆ ವಿಳಾಸ ಮತ್ತು ಅರ್ಹತಾ ವಿವರದ ಕುರಿತಾದ ನಿಜವಾದ ಸಂಗತಿಗಳನ್ನು ಬಯಸಿದಾಗ, ಮತ್ತು ಇದರ ಮುಂಬರುವ ಆವೃತ್ತಿಯನ್ನು ತಯಾರಿಸುವಂತೆ ಕಾಣಿಸಿದಾಗ ಬೆಕೆಟ್‌ ಸದರಿ ಪಾತ್ರಗಳನ್ನು ಒಮ್ಮೆ ನೆನಪಿಸಿಕೊಂಡ; ವ್ಲಾದಿಮಿರ್‌ಗೆ ಸಂಬಂಧಿಸಿದಂತೆ ನಿದರ್ಶಿಸಲು ಅವನ ದಯೆತೋರುವ ಸ್ಥಿತಿಗತಿಯ ಕುರಿತಾದ ಇದೇರೀತಿಯ ಮಾಹಿತಿಯನ್ನು ರಾಲ್ಫ್‌‌ ರಿಚರ್ಡ್‌‌ಸನ್ ಇದೇ ಸಂದರ್ಭದಲ್ಲಿ ಬಯಸಿದ್ದ. ಈ ಕುರಿತು ಬೆಕೆಟ್ತನ್ನ ಅಭಿಪ್ರಾಯವನ್ನು ವ್ಯಕ್ತಪಡಿಸುತ್ತಾ‌, ಪೊಝೊ ಕುರಿತಾಗಿ ನನಗೆ ಏನೆಲ್ಲಾ ಗೊತ್ತಿತ್ತೋ ಅದು ಪಠ್ಯದಲ್ಲೇ ಇತ್ತೆಂದು ಅವನಿಗೆ ತಿಳಿಸಿದೆ. ಒಂದು ವೇಳೆ ಇದಕ್ಕಿಂತ ಹೆಚ್ಚಿಗೆ ನನಗೆ ಗೊತ್ತಿದ್ದಿದ್ದರೆ, ಅದನ್ನು ನಾನು ಪಠ್ಯದಲ್ಲಿ ಸೇರಿಸುತ್ತಿದ್ದೆ. ಇತರ ಪಾತ್ರಗಳಿಗೆ ಸಂಬಂಧಿಸಿಯೂ ಈ ಮಾತು ಅನ್ವಯಿಸುತ್ತದೆ ಎಂದು ತಿಳಿಸಿದೆ ಎಂದು ಹೇಳಿಕೊಂಡ.